CELEX: C2006/165/29
Language: sl
Date: 2006-07-15 00:00:00
Title: Zadeva C-201/06: Tožba, vložena  4. maja 2006  — Komisija Evropskih skupnosti proti Francoski republiki

15.7.2006   
            
            
               SL
            
            
               Uradni list Evropske unije
            
            
               C 165/16
            
         Tožba, vložena 4. maja 2006 — Komisija Evropskih skupnosti proti Francoski republiki
   (Zadeva C-201/06)
   (2006/C 165/29)
   Jezik postopka: francoščina
   Stranki
   
      Tožeča stranka: Komisija Evropskih skupnosti (zastopnik: B. Stromsky, zastopnik)
   
      Tožena stranka: Francoska republika
   Predlogi tožeče stranke
   
               —
            
            
               ugotovi naj se, da Francoska republika s tem, da je zahtevala skupni izvor paralelno uvoženega fitosanitarnega sredstva in referenčega sredstva, ni izpolnila obveznosti iz člena 28 pogodbe ES;
            
         
               —
            
            
               Francoski republiki naj se naloži plačilo stroškov.
            
         Tožbeni razlogi in bistvene trditve
   V Franciji sta izdaja in ohranitev dovoljenja za paralelni uvoz fitosanitarnih sredstev z izvorom iz druge države članice, v kateri so zakonito v prometu, podrejena skupnemu izvoru paralelno uvoženega fitofarmacevtskega sredstva in referenčega sredstva.
   To ima za posledico omejevanje prostega pretoka fitosanitarnih sredstev, ki je nezdružljivo s členom 28 pogodbe ES, in ki ga ne upravičuje cilj varovanja javnega zdravja, zdravja živali ali okolja in ni v sorazmerju s ciljem, ki ga je treba doseči.